Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -3. …
12 พ.ย. 2561

Tactical Move
เดินเกมกลยุทธ์บ่าย
SET Index ปรับลดลง -3.86 จุด (-0.23%) ปิดภาคเช้าที่ 1,664.66 จุด ด้วยมูลค่าการซื้อขาย 12,047.09 ล้านบาท
Most Positive Impact: GLOBAL (+0.24 จุด), MINT (+0.23 จุด), CPF (+0.21 จุด)
Most Negative Impact: KBANK (-0.7 จุด), AOT (-0.7 จุด), TOP (-0.25 จุด)
แนวโน้มตลาดบ่าย
ตลาดหุ้นไทยแกว่งตัวในกรอบแคบอยู่ในแดนบวกสลับลบโดยมีมูลค่าการซื้อขายเบาบางมากเมื่อเปรียบเทียบกับมูลค่าการซื้อขายเฉลี่ยภาคเช้าตั้งแต่ต้นปีที่ 28,480 ล้านบาท และต่ำสุดในรอบเกือบ 2 ปี ตั้งแต่วันที่ 28 ธ.ค. 2016 (เปรียบเทียบเฉพาะการซื้อขายภาคเช้า)
จากมูลค่าการซื้อขายที่เริ่มเบาบางมาตั้งแต่เมื่วันศุกร์จนถึงภาคเช้าวันนี้แสดงให้เห็นถึงการชะลอการลงทุน อันเนื่องมาจากความกังวลในหลายๆด้าน เช่น การชะลอตัวลงของเศรษฐกิจโลกจากกรณีข้อพิพาททางการค้า นโยบายทางการเงินของสหรัฐในปีหน้าที่จะตึงตัวมากขึ้น ส่วนเศรษฐกิจไทยการใช้จ่ายยังกระจายไม่ทั่วถึง อีกทั้งการท่องเที่ยวก็ชะลอลง
อย่างไรก็ดีปัจจัยที่น่าจะช่วยคลายความกังวลในสัปดาห์นี้ ได้แก่ การรายงาน Core CPI ประจำเดือน ต.ค. ซึ่งเป็นตัวเลขบ่งชี้เงินเฟ้อในฝั่งของผู้บริโภคหากออกมาต่ำกว่าที่คาดจะช่วยคลายความกังวลต่อมาตรการทางการเงินที่จะตึงตัวมากขึ้นในปีหน้ารวมถึงการขึ้นดอกเบี้ยนโยบาย นอกจากนี้คุณพาวเวลล์(ประธาน FED) จะมีการอภิปรายในหัวข้อเศรษฐกิจในวันที่ 15 พย. นี้ ซึ่งก็จะมีแนวทางนโยบายการเงินที่สะท้อนจากมุมมองเศรษฐกิจ
ส่วนของไทยก็จะมีการประชุม กนง. เช่นเดียวกันซึ่งคาดว่าจะคงอัตราดอกเบี้ยนโยบายที่ระดับ 1.50% เอาไว้
วันนี้ SET Index จะพักตัวเล็กน้อยในกรอบ 1,665 – 1,680 จุด แต่คงมุมมอง SET Index ฟื้นตัวโดยมีเป้าหมายในเดือน พ.ย. ที่ 1,710 ภาคบ่ายแนะนำ หุ้นกลุ่มอสังหาที่ราคาหุ้น overreaction จากมาตราการคุมเข้มของ ธปท. แม้เราจะปรับลดประมาณการกำไรปี 62-63 ลงให้สอดคล้องกับมาตรการใหม่แล้ว แต่ยังมี upside จากมูลค่าพื้นฐานอีกมาก ทั้งนี้ KS research เลือก SPALI, ORI และ QH
ประเด็นที่ต้องติดตามในสัปดาห์นี้ วันอังคารจะมีรายงานประจำเดือนของ OPEC ต่อมาในวันพุธติดตามอัตราการว่างงานของจีน ขณะที่ไทยจะมีการประชุมกนง.เพื่อกำหนดนโยบายทางการเงิน ส่วนฝั่งยูโรโซนจะมีการรายงานจะมีประกาศ GDP โดยตลาดคาดการณ์ไว้ที่ 1.7% YoY สุดท้ายฝั่งอเมริกาจะมีการรายงาน Core CPI เดือน ต.ค. โดยตลาดคาดการณ์ไว้ที่ 0.2% YoY และสต็อคน้ำมันดิบประจำสัปดาห์ วันศุกร์ยูโรโซนจะมีการรายงาน CPI เดือน ต.ค. โดยตลาดคาดการณ์ที่ 2.2% YoY
หุ้นแนะนำ PTTGC STEC SAWAD